બિજીંગ- ચીને જણાવ્યું છે કે, તેણે ભારતીય દવાઓ પર આયાત શુલ્ક ઘટાડવા અને આ દવાઓના આયાતમાં વધારો કરવા માટે ભારત સરકાર સાથે કરાર કર્યો છે. ચીન ભારતથી ખાસ કરીને કેન્સર રોધક દવાઓની આયાત કરશે. ચીનના આ પગલાથી ભારત સાથેના ચીનના વ્યાવસાયિક સંબંધોમાં સુધારો થશે. આ એવા સમયે મહત્વનું ગણવામાં આવે છે જ્યારે અમેરિકા સાથે ચીનના વ્યાપાર સંબંધો ટ્રેડ વૉરને કારણે હાલમાં ગંભીર બન્યા છે. અને બન્ને દેશઓએ એક-બીજાના આયાતી સામાન ઉપર શુલ્ક વધારવાને કારણે સ્થિતિ વધુ કપરી બની છે.